সিলভার লাইনিং ফাউন্ডেশন

সিলভার লাইনিং ফাউন্ডেশন ( ; উচ্চারণ: ইউনছাই শিং-দোং) হলো একটি দাতব্য প্রতিষ্ঠান, যা ২০০৭ সালে চীনের কুয়াংশি প্রদেশের নাননিং শহরে প্রতিষ্ঠিত হয়। সিলভার লাইনিং শুরুতে একটি ছোট দোকান ছিল, যেখানে হাতে তৈরি অলংকার বিক্রি করা হতো। তখন দোকানটির প্রায় সকল কর্মচারীই ছিলেন প্রতিবন্ধী অনাথ শিশু। ২০০৯ সালে চীনের কুয়াংশি প্রদেশের দাহুয়া এলাকায় একটি অনাথাশ্রম প্রতিষ্ঠা করা হয়। পরবর্তীতে ২০১১ সালে সেখানে সেরিব্রাল পালসি–নির্ণীত শিশুদের জন্য একটি পুনর্বাসন কেন্দ্র গড়ে তোলা হয়। সিলভার লাইনিং সংগঠনের প্রতিষ্ঠাতা হলেন ক্রিস ও লিডিয়া ইয়ুং। বর্তমান তারা নিজেদের দুই সন্তানকে নিয়ে চীনের নাননিং শহরেই বসবাস করেন। 

 লক্ষ্য ও উদ্দেশ্য 
দরিদ্র শিশু ও তাদের পরিবারের জীবন মান উন্নত করা। সেই সাথে তাদের শিক্ষা দেওয়া, যত্ন নেওয়া ও সকলের প্রতি ভালোবাসা দেখানো, যেন তারা সঠিক জ্ঞান ও দক্ষতা অর্জন করতে পারে এবং পরবর্তীতে নিজেদের সম্প্রদায়ের কল্যাণে অবদান রাখতে পারে।

 ইতিহাস 
২০০৫ সালে ক্রিস ও লিডিয়া ইয়ং নিজেদের তিন সন্তানসহ চীনে গিয়ে একটি প্রতিবন্ধী শিশুদের অনাথ আশ্রমে কাজ করতে শুরু করেন। তারা সেই বছর পুনরায় যুক্তরাষ্ট্রে ফিরে এলেও এর দুই বছর পর ২০০৭ সালে ইয়ং পরিবার পুনরায় চীনে ফিরে যান। ক্রিস ও লিডিয়া ২০০৫ সালে যে প্রতিবন্ধী অনাথ শিশুদের সঙ্গে পরিচিত হয়েছিলেন, সেখানে গিয়ে তাদের সঙ্গে কাজ করতে শুরু করেন। কারণ তিনি দেখেন যে, তাদের মধ্যে অনেকেই তাদের প্রতিবন্ধিতার কারণে চাকরি পায় না। তাই লিডিয়া এই তরুণদের সাহায্য করার সিদ্ধান্ত নেন এবং একটি ছোট কামরায় তারা সুয়ারোভস্কি ক্রিস্টালের (ঝলমলে পাথর) একটি দোকান খোলেন। এরপর ২০০৮ সাল থেকে সিলভার লাইনিং এমন দরিদ্র পরিবারগুলিকে তাদের সহায়তা প্রদান শুরু করে, যাদের সন্তান সেরিব্রাল পালসি (মস্তিষ্কজনিত শারীরিক অক্ষমতা) রোগে আক্রান্ত। পরবর্তী বছর সিলভার লাইনিং ফাউন্ডেশন একটি ভবন ভাড়া করে পাঁচ বছরের চুক্তি স্বাক্ষর করে, যা পরবর্তীতে তাদের প্রথম অনাথাশ্রম হিসেবে ব্যবহার করা হয়। ২০১০ সালে সিলভার লাইনিং দাহুয়া পাহাড়ী অঞ্চলের দরিদ্র শিশুদের সহায়তা করতে শুরু করে।  একই বছরে সিলভার লাইনিং ফাউন্ডেশনকে চীনা ও হংকং সরকার কর্তৃক আনুষ্ঠানিকভাবে একটি অলাভজনক প্রতিষ্ঠান হিসেবে স্বীকৃতি দেওয়া হয়। ২০১১ সালে সিলভার লাইনিং সেরিব্রাল পালসি আক্রান্ত শিশুদের জন্য একটি পুনর্বাসন কেন্দ্র স্থাপন করে।

 সিলভার লাইনিং ফাউন্ডেশনের প্রকল্পসমূহ 

 সিলভার লাইনিং কর্মশালা 
২০০৭ সালে সিলভার লাইনের ফাউন্ডেশনের প্রথম প্রকল্প 'সিলভার লাইনিং কর্মশালা' অনুষ্ঠিত হয়। লিডিয়া বলেন, এই কর্মশালা শুরু করার উদ্দেশ্য ছিল সমাজের উপেক্ষিত ব্যক্তিদের কাছে আশার বাণী এবং সুযোগ পৌঁছে দেওয়া। সিলভার লাইনিং কর্মশালায় এর কর্মচারীদের সঙ্গীত শিক্ষা দেওয়া হয়, যার থেকে প্রতিবন্ধী অনাথদের "ইনস্পিরেশন" নামে একটি স্বতন্ত্র ব্যান্ডও গড়ে ওঠে।

 সিলভার লাইনিং অনাথ আশ্রম 
২০০৯ সালে সিলভার লাইনিং চীনের কুয়াংশি প্রদেশের দাহুয়া শহরে একটি অনাথ আশ্রম স্থাপন করে। সিলভার লাইনিং অনাথ আশ্রমের কাঠামোতে একটি নতুন দিক যোগ করে। শিশুদের জন্য সুস্থ ও স্নিগ্ধ ঘর পরিবেশ নিশ্চিত করার লক্ষ্যে প্রতি ছয়জন শিশুকে একটি এমন বিবাহিত দম্পতির কাছে অর্পণ করা হয়, যারা একই ছাদের নিচে বসবাস করে।

 সিলভার লাইনিং দা হুয়া পাহাড় স্কুল অর্থ-সহায়তা 
২০১০ সাল থেকে সিলভার লাইনিং ফাউন্ডেশন দা হুয়া পাহাড়ের দারিদ্র্যপূর্ণ এলাকায় অবস্থিত একটি বিদ্যালয়কে আর্থিক ও জিনিসপত্রের মাধ্যমে সহযোগিতা করে আসছে। স্কুলে থাকা শিশুদের জন্য ফাউন্ডেশন নিয়মিতভাবে সবজি, মাংস, কম্বল, কাপড় ও বিছানাপত্র সরবরাহ করে, যাতে তারা শিক্ষাবর্ষ চলাকালীন সময়ে একটি সুস্থ ও সুরক্ষিত পরিবেশে থাকতে পারে।

 সিলভার লাইনিং পুনর্বাসন কেন্দ্র 
২০১২ সালে সেরিব্রাল পালসি (মস্তিষ্কের পক্ষাঘাতজনিত রোগ) আক্রান্ত শিশুদের জন্য সিলভার লাইনিং পুনর্বাসন কেন্দ্র খোলা হয়। সিলভার লাইনিং পুনর্বাসন কেন্দ্র পরিবার ও তাদের শিশুদের বিনামূল্যে পুনর্বাসন সেবা প্রদান করে। তাদের লক্ষ্য হলো, শারীরিক ও মানসিকভাবে আক্রান্ত শিশুদের পূর্ণাঙ্গভাবে সুস্থ করা এবং তাদের সামগ্রিক সুস্থতা নিশ্চিত করা।

 আরো দেখুন 

 সেরিব্রাল পালসি 
 দাতব্য সংস্থা

 তথ্যসূত্র 

 বহিঃসংযোগ 

 Silver Lining Homepage
 Kingdom Revival Times (HK)
 CBN Chinese Interview Video Part 1
 CBN Chinese Interview Video Part 2

বিষয়শ্রেণী:২০০৭-এ প্রতিষ্ঠিত
বিষয়শ্রেণী:শিশু সংক্রান্ত প্রতিষ্ঠান